Elektronicky

Všetkým záujemcom

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Váš list číslo/zo dňa Naše číslo Vybavuje/linka Banská Bystrica

07940/2023/ODDVO Zuzana Šimková 02.02.2023

0940 636 723

Vec

1. **Odpoveď na žiadosť o vysvetlenie informácií**
2. **Informácia o zmene súťažných podkladov**
3. **Informácia o zmene lehôt**

Identifikácia verejného obstarávania:

**Verejný obstarávateľ:** Banskobystrický samosprávny kraj, Nám. SNP 23, 974 01 Banská Bystrica

**Predmet zákazky:** Nákup notebookov a monitorov pre poslancov ZBBSK a zamestnancov Úradu BBSK

**Druh postupu:** zákazka s nízkou hodnotou zadávaná postupom podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

**Vyhlásené:** vo Vestníku verejného obstarávania č. 16/2023 dňa 24.01.2023 pod značkou oznámenia 2228 – WNT

Na základe žiadostí o vysvetlenie informácií uvedených v súťažných podkladoch (ďalej len „SP“) k vyššie identifikovanému verejnému obstarávaniu, doručených verejnému obstarávateľovi elektronicky prostredníctvom komunikačného rozhrania systému JOSEPHINE, verejný obstarávateľ v súlade s § 48 ZVO poskytuje všetkým známym záujemcom nasledovné vysvetlenie:

1. **Odpoveď na žiadosť o vysvetlenie informácií**

**Otázka č.1:**

„1. v špecifikácii notebook typ 1 - 10ks je uvedená požiadavka:

displej - 12,4" max 13,3" a zaroven aj požiadavka na integrovanu numericku klavesnicu - toto je žiaľ nesplniteľné. Notebooky s tymito uhlopriečkami sa nevyrabaju s numerickými klávesnicami. Prosíme teda o upravu technickych parametrov.“

**Odpoveď č.1:**

Verejný obstarávateľ upravuje parameter v technickej špecifikácií tovaru Notebook typ 1 – 10ks, konkrétne položku „vstupné zariadenie“ z „integrovaná numerická klávesnica so slovenským značením na klávesnici“ na ­„integrovaná klávesnica so slovenským značením na klávesnici“.

**Otázka č. 2:**

**„**pri každej konfiguracii notebooku je uvedena požiadavka: Ethernet 10/100/1000 (support via USB Type C dongle) Wireless Adapter+ Bluetooth. Ak bude mat notebook integrovanú RJ-45 kartu, bude verejny obstaravatel akceptovat aj taketo zariadenie?“

**Odpoveď č. 2:**

Verejný obstarávateľ upresňuje, že Notebook môže mať integrovanú kartu RJ-45, ale verejný obstarávateľ požaduje, aby rozhranie bolo aj na USB dongle.

**Otázka č.3**

„Pri monitoroch požadujete 4 roky onsite servis čo značne obmedzuje a zužuje výber monitorov iba na konkretne značky. Trva napriek tomu verejny obstaravatel na tejto požiadavke alebo je možné upraviť špecifikaciu aj na monitory s 3 ročnou onsite zarukou?“

**Odpoveď č.3:**

Verejný obstarávateľ upravuje technickú špecifikáciu pre tovar „Monitor typ 1“ a „Monitor typ 2“ v parametri „Záručná doba“ na „3 roky onsite service“.

**Otázka č.4:**

„radi by sme doplnili este dalsie otazky k požadovaným technickým špecifikaciam:

Notebook typ 1 - 10ks uvádzate požiadavku

operačná pamäť min. 16GB LP DDR alebo DDR4 Memory (1x16GB)

pevný disk min. SSD 256 GB

evidentne sa jedná o model konkretneho vyrobcu vyskladaný na mieru (CTO) model. Na trhu je množstvo modelov, ktore maju RAM pamäť rozšíriteľnú až do 32 alebo až 40 GB aj bez tejto požiadavky. Je možné, aby verejny obstaravatel upravil teda tuto min. požiadavku na pamäte RAM v zložení 2x 8GB DDR4 + možnosť rozšírenia až an 40GB?“

**Odpoveď č.4:**

Verejný obstarávateľ uvádza, že sa nejedná sa o tovar konkrétneho výrobcu vyskladaný na mieru. Referenčný model je bežne dostupný v internetových obchodoch. Verejný obstarávateľ požiadavku na parameter operačná pamäť neupraví z toho dôvodu, že verejný obstarávateľ chce mať možnosť v budúcnosti rozšíriť pamäť o ďalší 16 GB modul, čo by v prípade osadenia 2 ks 8 GB modulu nebolo možné, nakoľko by boli osadené oba sloty na pamäť RAM. Pri navrhovanej alternatíve, by verejnému obstarávateľovi ostali 2 ks 8 GB modulov RAM, ktoré nebude mať ako využiť.

**Otázka č.5:**

„Notebooky typ 2 - 1ks

V špecifikacii je uvedena požiadavka na displej s presne definovaným rozlíšením 2240 x 1400 pix. a parametrami (min. výkon procesora a grafickej karty), ktore splna aktualne len jeden jediný výrobca na trhu s konkrétnym modelom. Túto požiadavku máme teda za diskriminačnú nakoľko žiaden iný výrobca takto vybavený model neponúka.“

**Odpoveď č.5:**

Verejný obstarávateľ upravuje technickú špecifikáciu tovaru „Notebook typ 2“ nasledovne:

**-**

| **Parameter** | **Parametre požadované verejným obstarávateľom** |
| --- | --- |
| procesor | 64bit mikroprocesor s výkonom dávajúcim minimálne skóre 17000 podľa benchmarku PassMark (<https://www.cpubenchmark.net>) v čase podávania cenovej ponuky. |
| operačná pamäť | min. 16GB LP DDR alebo DDR4 Memory (1x16GB) |
| pevný disk | min. SSD 512 GB |
| Grafický adaptér | grafická karta s výkonom dávajúcim minimálne skóre 2500 podľa benchmarku PassMark G3D Mark (<https://www.videocardbenchmark.net>) v čase podávania cenovej ponuky. |
| Zvukový adaptér | integrovaný zvukový adaptér |
| Sieťový adaptér | Ethernet 10/100/1000 (support via USB Type C dongle) Wireless Adapter+ Bluetooth |
| Vstupné zariadenia | integrovaná podsvietená klávesnica so slovenským značením na klávesnici |
| Rozhranie | min. 1 x USB 3.2 |
| min. 1 x USB 3.2 Type-C - power delivery a display port support |
| WiFi |
| Bluetooth |
| Obrazovka | 14" 2240 × 1400px |
| Operačný systém | OS Windows 11 Pro 64 bit SK |
| Ovládače | stiahnuteľné zdarma z domovskej stránky výrobcu zariadenia |
| Záručná doba | min. 4 roky onsite service + 4 roky accidental damage protection |
| Príslušenstvo | 1 x adaptér USB-C (M) na HDMI / VGA / Ethernet / USB 3.0 (2x) |
| 1 x taška pre 14” notebook, farba čierna, nosenie na rameno |
| 1 x USB klávesnica (značenie na klávesnici slovenské), farba čierna |
| 1 x HDMI kábel |
| 1 x USB optická myš farba čierna |
| Iné požiadavky | Min. 4 roky ponechanie pevného disku |

**Otázka č.6:**

„Verejný obstarávateľ požaduje pri položkách

1. Notebook typ 1

2. Notebook typ 2

3. Notebook typ 3

4. Notebook typ 4

pre parameter Príslušenstvo aj „1 x adaptér USB-C (M) na HDMI / VGA / Ethernet / USB 3.0 (2x)“.

Požaduje verejný obstarávateľ toto príslušenstvo ja v takom prípade, ak má notebook integrované porty HDMI, Ethernet a 2x USB 3.0?

Prípadne bude v takom prípade postačovať adaptér USB-C na VGA, ak ho verejný obstarávateľ nejako využije?“

**Odpoveď č.6:**

Verejný obstarávateľ požaduje príslušenstvo aj v takom prípade.

**Otázka č.7:**

„Verejný obstarávateľ požaduje pri položke 1. Notebook typ 1 tašku „pre max 13,3“ notebook, farba čierna, nosenie na rameno“.

Výrobcovia tašiek často ponúkajú tašky pre notebooky s uhlopriečkou displeja 13“ až 14,1“. Tašiek, ktoré splnia podmienku, že sú určené pre notebook s maximálnou uhlopriečkou 13,3“ a zároveň majú popruh pre nosenie cez rameno, je veľmi málo, niektorí výrobcovia ich neponúkajú vôbec.

Ak by bola táto požiadavka ponechaná, extrémne by to zúžilo možnosť ponúknuť takúto tašku a zároveň by to bolo drahšie, ako ponúknuť tašky pre 13“ až 14,1“ notebooky, ktorých je v ponuke výrobcov dostatok.

Rozdiel vo veľkosti uhlopriečky 13,3“ a 14,1“ notebooku je približne 2 cm, čo znamená rozdiel v šírke notebooku aj menej ako 1 cm (podľa šírky rámu displeja).

Rozdiel v šírke tašky pre max. 13,3“ notebook a max. 14,1“ notebook bude podobný, teda voľným okom ťažko rozpoznateľný.

Bude verejný obstarávateľ pre Notebook typ 1 akceptovať aj tašku určenú pre 13,3“ až 14,1“ notebooky?“

**Odpoveď č. 7:**

Verejný obstarávateľ uvádza, že bude akceptovať aj tašku určenú pre 13,3“ až 14,1“ notebooky.

Verejný obstarávateľ upravuje technickú špecifikáciu parametra príslušenstva sa zmení nasledovne:

„1 x taška pre 12,4" až 14,1“ notebook, farba čierna, nosenie na rameno“

**Otázka č. 8:**

„Verejný obstarávateľ požaduje pri položke 3. Notebook typ 3 operačnú pamäť „min. 32GB LP DDR alebo DDR4 Memory (2x16GB)“.

Niektoré výkonné notebooky môžu mať operačnú pamäť aj vo forme jedného 32GB modulu. Toto nemá vplyv na výkon notebooku.

Bude verejný obstarávateľ akceptovať aj ponuku notebookov s jedným 32GB pamäťovým modulom, ak operačná pamäť splní všetky zvyšné požadované parametre?“

**Odpoveď č. 8:**

Verejný obstarávateľ bude akceptovať aj ponuku notebookov s jedným 32 GB pamäťovým modulom.

**Otázka č. 9:**

„Verejný obstarávateľ v dokumente "Technická špecifikácia ponúkaného tovaru" uvádza pre položky č. 6 a 7 nasledovnú požiadavku:

Záručná doba min. 4 roky onsite service

Môže verejný obstarávateľ, pre vylúčenie akýchkoľvek pochybností, ako aj v súlade s princípom transparentnosti a rovnakého zaobchádzania jednoznačne potvrdiť, či požaduje skutočne záručnú dobu min. 4 roky onsite service, alebo má záujemca vychádzať z komentárov, uvedených pri týchto položkách, ktoré pôsobia mätúco a nejednoznačne ?“

**Odpoveď č. 9:**

Verejný obstarávateľ upravuje technickú špecifikáciu pre tovar „Monitor typ 1“ a „Monitor typ 2“ v parametri „Záručná doba“ na „3 roky onsite service“.

**Otázka č.10:**

„radi by sme sa informovali ohľadom nezrovnalosti, ktorú sme spozorovali v požiadavkách na plnenie pri prvej položke - notebooku.

požadujete veľkosť 14" a zároveň je požadovaná numerická vstavaná klávesnica. Toto riešenie nie je možné, nakoľko 14" zariadenia numerickú klávesnicu nemajú.

Jediné riešenie čo môže prísť do úvahy je ponúknuť určitý model Asus Zenbook, ktorý má numerickú klávesnicu na touchpade (touchpad má displej v sebe) - avšak toto riešenie nie je plnohodnotné a hlavne obmedzuje výber zariadenia na hrsť ASUS notebookov.

Poprosíme vás preto o vysvetlenie či budete trvať na veľkosti 14" alebo na numerickej klávesnici, alebo či by sme vám mohli ponúknuť aj numerickú klávesnicu externú na napr. BT.“

**Odpoveď č.10:**

Verejný obstarávateľ, upravuje technický parameter v špecifikácií Notebook typ 1 – 10ks, konkrétne v položke vstupné zariadenie z „integrovaná numerická klávesnica so slovenským značením na klávesnici“ na ­„integrovaná klávesnica so slovenským značením na klávesnici“.

1. **Informácia o zmene súťažných podkladov**

V súvislosti s vyššie uvedenými odpoveďami verejný obstarávateľ upravil prílohu č. 2 Výzvy Technická špecifikácia ponúkaného tovaru.

Verejný obstarávateľ predkladá

* **Príloha č. 2 Výzvy –Technická špecifikácia ponúkaného tovaru – OPRAVA.**

**Verejný obstarávateľ žiada uchádzačov, resp. záujemcov, aby predmetné informácie zohľadnili vo svojich ponukách predložených vo verejnom obstarávaní.**

1. **Informácia o zmene lehôt**

Verejný obstarávateľ oznamuje, že primerane predlžuje lehotu na predkladanie ponúk ako aj termín otvárania ponúk nasledovne:

**Nová lehota:**

Lehota na predkladanie ponúk: 15.02.2023 do 10:00 hod.

S úctou,

Zuzana Šimková

kontaktná osoba verejného obstarávateľa